Document ID: 31995D0204

KOMISSION PÄÄTÖS,
tehty 31 päivänä toukokuuta 1995,
rakennusalan tuotteista annetun neuvoston direktiivin 89/106/ETY 20 artiklan 2 kohdan täytäntöönpanosta (95/204/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1), sellaisena kuin se on muutettuna direktiivillä 93/68/ETY (2), ja erityisesti sen 13 artiklan,
sekä katsoo, että
kyseisen direktiivin 89/106/ETY 13 artiklan 3 kohdassa säädetään kahdesta eri menettelystä, joilla voidaan osoittaa tuotteen vaatimustenmukaisuus; 13 artiklan 4 kohdassa edellytetään, että komissio määrittelee tietylle tuotteelle tai tuoteryhmälle suunnitellun, edellä mainitun 13 artiklan 3 kohdassa tarkoitetun menettelyn kuultuaan pysyvää rakennusalan komiteaa,
tämä valinta menettelyjen välillä on määriteltävä 13 artiklan 4 kohdassa säädettyjen perusteiden mukaisesti,
direktiivin 13 artiklan 4 kohdassa säädetään, että kummassakin menettelyssä komission edellytetään valitsevan "vähiten työläs menettely ottaen huomioon turvallisuusseikat"; tämä tarkoittaa, että tietyn tuotteen tai tuoteryhmän vaatimustenmukaisuuden osoittamiseksi joko tehtaan tuotannon valvontajärjestelmä valmistajan vastuulla on tarpeellinen tai, että 13 artiklan 4 kohdassa tarkoitettujen perusteiden täyttymiseen liittyvistä syistä tiettyjen tuotteiden osalta edellytetään hyväksytyn varmentamiselimen mukanaoloa,
direktiivin 13 artiklan 4 kohdassa edellytetään, että näin valittu menettely esitetään toimeksiannoissa ja teknisissä eritelmissä; sen vuoksi on suotavaa antaa tuotteista tai tuoteryhmistä määritelmä käytettäväksi toimeksiannoissa ja teknisissä eritelmissä,
on otettava huomioon, että 13 artiklan 3 kohdassa säädetyt menettelyt kuvaillaan yksityiskohtaisesti liitteessä III; sen vuoksi on tarpeen määritellä selkeästi menetelmät, joilla näitä kahta menettelyä toteutetaan liitteen III mukaisesti kunkin tuotteen tai tuoteryhmän osalta, koska liitteessä III annetaan etusija tietyille järjestelmille,
menettely, joka määritellään 13 artiklan 3 kohdan a alakohdassa, vastaa liitteessä III olevan 2 kohdan ii alakohdassa tarkoitettuja järjestelmiä, vaihtoehto 1 ilman jatkuvaa valvontaa, vaihtoehto 2 ja 3, ja 13 artiklan 3 kohdan b alakohdassa määritellyt menettelyt vastaavat liitteessä III olevan 2 kohdan i ja ii alakohdassa tarkoitettuja järjestelmiä, vaihtoehto 1 ilman jatkuvaa valvontaa, ja
tässä direktiivissä säädetyt toimenpiteet ovat pysyvän rakennusalan komitean lausunnon mukaiset,
ON TEHNYT SEURAAVAN PÄÄTÖKSEN:
1 artikla
Liitteessä 1 tarkoitettujen tuotteiden ja tuoteryhmien vaatimustenmukaisuus on osoitettava menettelyllä, jossa valmistaja on yksin vastuussa tehtaan tuotannonvalvontajärjestelmästä, jolla varmistetaan, että tuote on asianmukaisten teknisten eritelmien mukainen.
2 artikla
Liitteessä 2 tarkoitettujen tuotteiden vaatimustenmukaisuus on osoitettava menettelyllä, jossa valmistajan suorittaman tehtaan tuotannonvalvontajärjestelmän lisäksi hyväksytty varmennuslaitos osallistuu tuotannonvalvonnan tai itse tuotteen arviointiin ja valvontaan.
3 artikla
Liitteen 3 vaatimustenmukaisuuden osoittamismenettely annetaan standardien toimeksiannoissa.
4 artikla
Tämä päätös on osoitettu kaikille jäsenvaltioille.
Tehty Brysselissä 31 päivänä toukokuuta 1995.

Labels: 7
3
1
11